als_Latn dik_Latn sag_Latn
Nga Barcelona në Palma të Majorkës, zgjerohet protesta e banorëve të lodhur nga milionat e pushuesve që zbarkojnë në qendër. Ja arsyeja
“Tourist go home”, “turistë kthehuni në shtëpi”: nga Barcelona në Palma të Majorkës lexohen fraza të këtij lloji në muret e qyteteve spanjolle që protestojnë kundër pushtimit të turistëve (75 milionë në Spanjë në vitin 2016: parashikohen 80 milionë këtë vit), ndërsa marshojnë për ti uruar mirëseardhjen refugjatëve.
Në Spanjë ka shpërthyer turistofobia. Edhe pse të huajt përfaqësojnë 12% të GDP-së, duke e mbajtur vendin jashtë krizës, rezidentët kanë frikë sindromën e Venecias: qendrat historike të qyteteve të pabanuara, për tia lënë vendin autobusëve turistikë, qirave të paligjshme dhe rrëmujës. Dhe me ardhjen e verës, problemi është i madh.
Në 2012-ën ishin 57 milionë turistë: në 2016-ën 75 dhe për 2017-ën shifra do të mbërrijë deri në 80 milionë. Nëse nga njëra anë ekonomia qesh, nga ana tjetër spanjollët qajnë dhe ngrenë mure kundër turistëve. Nuk u jepet me qira turistëve, – janë mbishkrimet që dallohen në dritaret e Barcelonetës, ish-lagje e peshkatarëve në Barcelonë. Turizmi vret, Jo autobusëve turistikë, – lexohet në disa të tjera. Po pse gjithë kjo urrejtje ndaj atyre që kanë ngritur ekonomikisht vendin dhe kanë nxitur punësimin?
Turistët mbërrijnë me anije dhe kroçierë, udhëtime low cost dhe janë kthyer tashmë në pjesë të përditshmërisë së banorëve të qyteteve. Por në verë regjistrohet edhe pushtimi i pushuesve që mbërrijnë me makinë. Për spanjollët është një gjë e padurueshme dhënia e shtëpive me qira në të zezë dhe shndërrimi i banesave në dhoma hoteli.
Vetë komuna katalanase është përpjekur të rregullojë këtë problem, para së gjithash kundër paligjshmërisë, duke vendosur një numër kufizimesh, deri tani më pak përfitim për banorët.
Dhe për turizmin masiv ajo preferon të mirëpresë emigrantët, me marshime dhe mobilizime në të gjithë vendin, deri në kryeqytetin, Madrid.
E.A.
6 qershor 2017 (gazeta-Shqip.com)
als_Latn als_Latn als_Latn als_Latn als_Latn als_Latn als_Latn lij_Latn als_Latn